આનું કારણ એ છે કે નાગજી શ્રીગુંસાઈજીના અંગસંબંધી છે, જેથી કરીને શ્રીગુંસાઈજીમાં તેમને (નાગજીને) અધિક પ્રતિભાવ ઉદભવશે, એમ શ્રીઆચાર્યજીને જણાવવાથી તેમણે તેમને ઉક્ત આજ્ઞા કરી છે એક અન્ય મતાનુસાર શ્રીઆચાર્યજી હવે સંન્યાસ લેવા ઈચ્છે છે અને સાથોસાથ પોતાના વંશ દ્વારા તેઓ માર્ગ પણ આગળ ધપાવવા ઈચ્છે છે અને એટલા માટે જ તો શ્રીઠાકુરજીએ લગ્ન કરવા માટે આજ્ઞા કરી હતી, આદેશ આપ્યો હતો આવા મનોભાવ સાથે શ્રીઆચાર્યજી નાગજી ભટ્ટને શ્રીગુંસાઈજી પાસે નામ પામવા માટે મોકલે છે પણ અહીં એક એવી શંકા મનોજગત પર હાવી થઈ જાય છે, કે શ્રીઆચાર્યજીના મોટા લાલન (પુત્ર) તો શ્રીગોપીનાથજી છે, તો પછી શ્રીઆચાર્યજી નાગજી ભટ્ટને તેમની (શ્રીગોપીનાથજી) પાસે કેમ મોકલતા નથી?